Συντεταγμένες: 39°40′35″N 0°16′24″W﻿ / ﻿39.67639°N 0.27333°W﻿ / 39.67639; -0.27333

Το **Σαγούντο** (ισπανικά: *Sagunto*) ή αλλιώς **Ζάκανθα** είναι πόλη της Ισπανίας, στα βορειοανατολικά της Βαλένθια. Είναι η πρωτεύουσα της διοικητικής υπαγωγής της Πεδιάδας του Μορβέδρε, στα βόρεια της Βαλένθια. Με 66.140 κατοίκους, είναι η ενδέκατη μεγαλύτερη πόλη στην Βαλενθιανική Κοινότητα.

Ιστορία
-------

### Από την Άρση έως το Saguntum

Ιδρύθηκε κατά τον 7ο αιώνα π.Χ. με το όνομα *Ζάκανθα*, ως αποικία της Ζακύνθου και απείχε 7 στάδια (1,3 χλμ.) από τη θάλασσα. Λεγόταν αλλιώς και Ζακυνθαίων πόλις.

H Ζάκανθα κατέστη μεγάλη εμπορική πόλη. Κατά τον 5ο αιώνα π.Χ. η πόλη ήταν γνωστή ως *Άρση*. Ο ιστορικός Πολύβιος (Γ΄ 16,6) αναφέρει την πολιορκία της Ζακάνθης από τον 26χρονο Αννίβα (218 π.Χ.), στην οποία αν και οι Ζακυνθινοί ζήτησαν την ρωμαϊκή βοήθεια (η οποία δεν έφθασε ποτέ), αντιστάθηκαν αλλά δεν απέτρεψαν την άλωση και την καταστροφή της. Αργότερα η πόλη ανοικοδομήθηκε από τους Ρωμαίους κατακτητές, που εκλατίνισαν την ονομασία της σε *Saguntum*.

### Μεσαίωνας

Οι Άραβες κατέκτησαν την πόλη το 713. Σε αυτήν την εποχή οι Άραβες άλλαξαν το ονομασία της σε *Morbyter*, που προέρχεται από την λατινική έκφραση *muris veteres* (παλαιοί τοίχοι).

Το 1239 έγινε η κατάκτηση της πόλης από τον Ιάκωβο Α΄ της Αραγωνίας.

### Νεότερη και Σύγχρονη Εποχή

Τον 18ο αιώνα, η ονομασία του Σαγούντο ήταν *Murviedro* και ο Αντόνιο Χοσέ Καμπανίγιες ανέφερε στο έργο του την εξέλιξη του πληθυσμού:

> Το 1749 ο πληθυσμός του ήταν 938 κάτοικοι και σήμερα κατοικούν 1515. Αυτό οφείλεται στην εξέλιξη της καλλιέργειας.
> 
> 

Κατά τον Πόλεμο της Ιβηρικής Χερσονήσου το Σαγούντο κατακτήθηκε από τους Γάλλους. Το 1811 η πόλη πολιορκήθηκε για 34 ημέρες, στις οποίες 2.900 Ισπανοί στρατιώτες υπερασπιζόταν από τις επιθέσεις του Μαρισκάλ Σουσέτ.

Το 1868, η νέα Προσωρινή Κυβέρνηση άλλαξε την ονομασία της πόλης σε *Sagunto*.

### Το Πουέρτο ντε Σαγούντο

Κύριο λήμμα: Πουέρτο ντε Σαγούντο
Στις αρχές του 20ού αιώνα αναπτύχτηκε μια μεγάλη σιδηρουργία στο σημερινό πληθυσμιακό κέντρο (ισπανικά: *núcleo de población*‎) του Πουέρτο ντε Σαγούντο. Όταν ξεκίνησε ο Ισπανικός Εμφύλιος Πόλεμος, η πόλη έγινε γνωστή για την πολεμική βιομηχανία των Δημοκρατικών. Δέχτηκε επίσης πολλαπλούς βομβαρδισμούς από την Ισπανική Πολεμική Αεροπορία μερικές φορές κάθε ημέρα. Γι' αυτό το λόγο, οι πολίτες του Σαγούντο μετακινήθηκαν σε γειτονικές πόλεις τον Ιανουάριο του 1938.

Τη δεκαετία του 1980, λόγω της βιομηχανικής αναδιάρθρωσης και της οικονομικής κρίσης, έκλεισε και η τελευταία υψικάμινος. Θα πρέπει να σημειωθεί ότι όλη η ιστορία που σχετίζεται με το Πουέρτο ντε Σαγούντο αποτελεί μέρος του Σαγούντο, αφού τα δυο πληθυσμιακά κέντρα ανήκουν στον ίδιο δήμο.

Πληθυσμός
---------

Το Σαγούντο είναι η τέταρτη πόλη σύμφωνα με τον πληθυσμό του στην επαρχία της Βαλένθιας. Η δημογραφική σημασία του οφείλεται στην ανάπτυξη, που έγινε με την σιδηρουργία της πόλης στον 20ο αιώνα.

Η πιο ομιλούμενη γλώσσα στο Σαγούντο είναι η βαλενθιανική, ενώ στο Πουέρτο ντε Σαγούντο ομιλούνται περισσότερα τα ισπανικά.

| Δημογραφική εξέλιξη του Σαγούντο |
| --- |
| 1857 | 1887 | 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 1996 | 2001 | 2006 | 2009 | 2010 | **2016** | 2019 |
| 6.915 | 6.466 | 7.139 | 9.057 | 10.417 | 20.235 | 20.253 | 26.932 | 40.293 | 47.026 | 54.759 | 55.957 | 58.135 | 57.017 | 62.702 | 66.070 | 66.259 | 64.439 | 66.140 |

Αδελφοποιήσεις
--------------

Το Σαγούντο είναι αδελφοποιημένο με τις εξής πόλεις:

* Ελλάδα ! Ζάκυνθος
* Γαλλία ! Μιγιό
* Ιταλία ! Τσέτσινα

Πανόραμα
--------

Θέα της πόλης από το Κάστρο του Σαγούντο.

Δείτε επίσης
------------

* Βαλένθια
* Βαλενθιανική Κοινότητα
* Πεδιάδα του Μορβέδρε

Παραπομπές
----------

1. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 1732. Ανακτήθηκε στις 6  Αυγούστου 2018.
2. ↑  Εθνικό Ινστιτούτο Στατιστικών της Ισπανίας: «Municipal Register of Spain of 2022» 16  Μαΐου 2022. σελ. 1,235.
3. ↑  «Breve historia de Sagunto» [Μικρή ιστορία του Σαγούντο] (στα Ισπανικά).
4. ↑  Καμπανίγιες, Αντόνιο Χοσέ (1795). *Observaciones sobre la historia natural, geografía, agricultura, población y frutos del Reino de Valencia* (στα Ισπανικά). Πρώτος τόμος. Μαδρίτη: Imprenta Real. σελ. 123.
5. ↑  Cortada, James W. *La guerra moderna en España (Ο νεότερος πόλεμος στην Ισπανία)* (στα Ισπανικά). RBA Libros. σελ. 442. ISBN 9788490562468.
6. ↑  «Alteraciones de los municipios en los Censos de Población desde 1842» [Εξέλιξη στους δήμους στις Απογραφές Πληθυσμού από τον 1842] (στα Ισπανικά). Αρχειοθετήθηκε από το πρωτότυπο στις 8 Σεπτεμβρίου 2007.
7. ↑  «Sagunto y Zakynthos firman su protocolo de hermanamiento» (στα Ισπανικά). 20 Μαρτίου 2018. Αρχειοθετήθηκε από το πρωτότυπο στις 2021-04-20. .
8. ↑  «Sagunt firma su hermanamiento con la ciudad gala de Millau» (στα Ισπανικά). 19 Μαρτίου 2006. .
9. ↑  «La FJFS y el Ayuntamiento celebrarán en Cecina el 25 aniversario de la firma del protocolo de hermanamiento» (στα Ισπανικά). 14 Ιουλίου 2017. .

Πηγές
-----

* Πολύβιος, *Ιστορίαι*.
* Λάζος, Χρήστος. *Το ταξίδι του Πυθέα στην άγνωστη Θούλη*.

Εξωτερικοί σύνδεσμοι
--------------------

* Ιστοσελίδα του Δημαρχείου του Σαγούντο

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 144245503
* LCCN: n80089391
* GND: 4118212-1
* BNF: cb119621225 (data)
* NKC: ge628998

 |

 |



|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 144245503
* LCCN: n80089391
* GND: 4118212-1
* BNF: cb119621225 (data)
* NKC: ge628998

 |

 |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Αρχαίες ελληνικές αποικίες στην δυτική Μεσόγειο |
| --- |
|  |
| Γαλατικές ακτές | 
* Aγάθη
* Αθηνόπολις
* Αίγιθνα
* Αντίπολη
* Αυενιών
* Ηράκλεια
* Θηλίνη
* Ιερόπολις
* Κιθαρίστα
* Μασσαλία
* Μόνοικος
* Νίκαια
* Ροδανουσία
* Ρόδο
* Στοιχάδες νήσοι
* Ταυρόεις
* Ταυροέντον
 |  |
|  |
| Κορσική και Σαρδηνία | 
* Αλαλία
* Ολβία
 |
|  |
| Ιβηρική χερσόνησος | 
* Ελίκη
* Εμπόριον
* Ζάκυνθος
* Ημεροσκοπείον
* Ρόδη
 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ευρώπη
* Πύλη:Ισπανία
 |

 |